Irina Vartia
Irina Maria Kristiina Vartia (s. 24. maaliskuuta 1980 Jyväskylä) on suomalainen näyttelijä. Hän on näytellyt ammattiteattereissa Tampereella, Seinäjoella ja Imatralla sekä kiertue-esityksissä ympäri Suomea.
Irina (laulaja)
2000-luvun alussa Irina työsti albumia Maki Kolehmaisen kanssa, mutta yksikään levy-yhtiö ei suostunut julkaisemaan albumia. Elokuussa 2002 Apulanta -yhtyeen Toni Wirtanen pyysi tuttavaansa Irinaa laulamaan erästä televisiosarjaa varten tekemänsä kappaleen. Kyseessä oli "Juulian totuudet" -sarjan nimikappale. Projektin päätyttyä Wirtanen ja Irina päättivät jatkaa yhteistyötään ja saivat keväällä 2003 tehdyksi kappaleet ”Öiden kruunu” ja ”Hiirenloukku”. Saman vuoden syksyllä kappaleiden tekemistä jatkettiin. Näistä kappaleista muodostettiin myöhemmin Irinan ensimmäinen albumi. Kaikki Irinan debyyttilevyllä julkaistut kappaleet ovat Toni Wirtasen säveltämiä ja sanoittamia, lukuun ottamatta albumin kultapainokselle sisältynyttä ”Katujen kuningatar” Skädäm-coveria. Joidenkin kappaleiden tekoon myös Irina on osallistunut toisena sanoittajana.